भारतीय फिल्म और टेलिविज़न संस्थान
भारतीय फिल्म और टेलिविज़न संस्थान (Film and Television Institute of India,FTII) भारत के पुणे शहर में स्थित हैं। यह संस्थान भारत सरकार के सूचना एवं प्रसारण मंत्रालय के अंतर्गत एक स्वशासी संस्था है। सन १९६० में पुणे के प्रभात स्टूडियो परिसर में इस संस्थान को स्थापित किया गया। विगत वर्षों में भारतीय फिल्म और टेलिविज़न संस्थान के छात्रों ने भारतीय एवं अंतर्राष्ट्रीय सिनेमा एवं टेलिविज़न के क्षेत्र में काफी नाम कमाया है। एफटीआईआई से सिनेमा की मशहूर हस्तियों जैसे नसीरुद्दीन शाह, शबाना आज़मी, ओम पुरी, जया बच्चन ने प्रशिक्षण हासिल किया है। भारतीय फ़िल्म और टेलीविज़न संस्थान, सूचना एवं प्रसारण मंत्रालय, भारत सरकार के तहत एक स्वायत्त निकाय के रूप में कार्य करता है और यह सोसाइटी पंजीकरण अधिनियम, 1860 के तहत पंजीकृत है। वर्तमान में फिल्म निर्माता शेखर कपूर एफटीआईआई के अध्यक्ष हैं।
धीरूभाई अम्बानी सूचना एवं संचार प्रौद्योगिकी संस्थान
धीरूभाई अम्बानी सूचना एवं संचार प्रौद्योगिकी संस्थान (Dhirubhai Ambani Institute of Information and Communication Technology (DA-IICT)) गुजरात के गांधीनगर में स्थित एक प्रौद्योगिकी विश्वविद्यालय है। इसका नाम भारत के महान उद्योगी तथा रिलाएंस समूह के संस्थापक धीरूभाई अंबानी के नाम पर रखा गया है। इसका संचालन धीरूभाई अंबानी ट्रस्ट द्वारा किया जाता है। u